b'\n_START_ARTICLE_\nDana Zwitter-Tehovnik\n_START_SECTION_\n\xc5\xbdivljenje in delo\n_START_PARAGRAPH_\nNa Dunaju in Salzburgu je \xc5\xa1tudirala zgodovino in geografijo in leta 1972 diplomirala. Izpopolnjevala se je na ljubljanski filozofski fakulteti (1970-1971). Doktorirala je 1976 v Salzburgu z disertacijo Wirkungen der Franz\xc3\xb6sischen Revolution in Krain._NEWLINE_Leta 1973 se je zaposlila na celov\xc5\xa1ki Zvezni gimnaziji za Slovence, od 1990 pa pou\xc4\x8duje tudi na dvojezi\xc4\x8dni trgovski akademiji v Celovcu. Njena disertacija je prvi monografski prikaz odmevov  francoske revolucije na Kranjskem in slovenskem ozemlju in zato predstavljala pomembno novost za slovensko in avstrijsko zgodovinopisje. Objavila pa je tudi ve\xc4\x8d zgodovinskih \xc4\x8dlankov in razprav.'